 Guddoomiye ku xigeenka labaad ee Golaha Wakiiladu mar uu ka hadlaayey qaabka loo joojin karo Jaadka ayaa yidhi Arinka jaadka ha la joojiyo ma fududa, inkastoo ay fiicnaan lahayd in la joojiyo oo ay dadka ka timaado, laakiin anigu dhawr sifo oo lagu yarayn karo ayaan soo jeedin lahaa, waa ta kowaade wacyigelin fara badan in la sameeyo weeye, oo Culimada iyo dadka aqoon yahanka, Dugsiyadaha iyo Jaamacaddaha la iskaashado oo laga wada qayb galo sidii looga wacyigelin lahaa bulshada aafada jaadka, ta labaad waa in Dhalinyarada soo koraysa Dugsiyada loogu dhigo, oo Manhajka ay ka mid noqdo Jaadka iyo dhibkiisu waa muhiim, waayo dhaqaalaheenii iyo caafimaadkeenii ayuu saamaynayaa, oo in Dugsiyada Dhexe iyo Dugsiyada sareba in lagu dhigo ayaa wanaagsan, ta saddexaad ee wax lagaga qaban karo Jaadka, waa dadka soo dejiya Jaadka in Xukuumaddu intay la shirto, la yidhaahdo Cashuurta waa la kordhinayaa, oo intaas ayaa laga dhigayaa ee idinkuna dadka iibsanaya ayaad ku daraysaan, oo mudaharaad iyo cashuur lala dhuunto aanay dhicin, kolka ay Cashuurtu korodho qaadku uu qaali buu noqonaya, dad fara badan oo aan iibsan karayn baa jira, markaas lacagtii inaga baxaysay wey yaraanaysa, dhibaatooyinkii kale ee uu keenayeyna aad bay u yaraanaysa. 